
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


11 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2345 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Προκήρυξη 24ου Προγράμματος Υποτροφιών 
(ακαδ. έτους 2017-2018) για ξένους υπηκόους 
προς παρακολούθηση κύκλου μαθημάτων και 
σεμιναρίων Ελληνικής Γλώσσας και Πολιτισμού 
στην Ελλάδα. 

2 Καθορισμός ανωτάτων ορίων υπερωριακής απα¬ 
σχόλησης, των εργαζόμενων σε βιομηχανικές, 
βιοτεχνικές επιχειρήσεις, εκμεταλλεύσεις και ερ¬ 
γασίες, για το Β' ημερολογιακό εξάμηνο 2017. 

3 Τροποποίηση απόφασης Κεντρικού Λιμενάρχη 
Κέρκυρας περί ρύθμισης ζητημάτων προσέγγι¬ 
σης και αγκυροβολιάς Ε/Γ-Τ/Ρ σκαφών στις παρα¬ 
λίες «ΜΕΣΟΒΡΙΚΑ» και «ΒΟΥΤΟΥΜΙ» Ν. Αντιπάξων. 


ΑΠΟΦΑΣΕΙΣ 

Αριθμ. 105227/Ζ1 (1) 

Προκήρυξη 24ου Προγράμματος Υποτροφιών 
(ακαδ. έτους 2017-2018) για ξένους υπηκόους 
προς παρακολούθηση κύκλου μαθημάτων και 
σεμιναρίων Ελληνικής Γλώσσας και Πολιτισμού 
στην Ελλάδα. 

ΟΙ ΥΠΟΥΡΓΟΙ 

ΠΑΙΔΕΙΑΣ ΕΡΕΥΝΑΣ 

ΚΑΙ ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ 

Έχοντας υπ'όψιν:Τις διατάξεις: 

1.1. του Α.Ν. 1825/1951 (ΦΕΚ ΑΊ 50) «Περί συστάσεως 
Ιδρύματος Κρατικών Υποτροφιών (ΙΚΥ)», όπως ισχύει, 

1.2. του ν. 2158/1993 (ΦΕΚ Α' 109) «Εκσυγχρονισμός 
του Ιδρύματος Κρατικών Υποτροφιών (ΙΚΥ) και άλλες 
διατάξεις», όπως ισχύει, 

1.3. του π.δ. 321/1999 (ΦΕΚ Α' 306) «Οργανισμός του 
Ιδρύματος Κρατικών Υποτροφιών (ΙΚΥ)» όπως τροπο¬ 
ποιήθηκε και ισχύει, 

1.4. της παρ. 6 του άρθρου 59 του κεφ. Ε' του 
ν. 3966/2011 «Θεσμικό πλαίσιο των Πρότυπων Πειρα¬ 
ματικών Σχολείων, Ίδρυμα Ινστιτούτου Εκπαιδευτικής 
Πολιτικής, Οργάνωση του Ινστιτούτου Τεχνολογίας Υπο¬ 


λογιστών και Εκδόσεων"ΔΙΟΦΑΝΤΟΣ" και λοιπές διατά¬ 
ξεις» (ΦΕΚ 118/Α/24-5-2011), 

1.5. του ν. 4386/2016 (ΦΕΚ Α' 83) «Ρυθμίσεις για την 
Έρευνα και άλλες διατάξεις», όπως ισχύει, ιδίως της 
παρ. 1 του άρθρου 31 αυτού, 

1.6. του ν. 4270/2014 (ΦΕΚ Α' 143) «Αρχές δημοσιο¬ 
νομικής διαχείρισης και εποπτείας (ενσωμάτωση της 
Οδηγίας 2011/85/ΕΕ) - δημόσιο λογιστικό και άλλες δι¬ 
ατάξεις», όπως ισχύει, 

1.7. του π.δ. 80/2016 (ΦΕΚ Α' 145) «Ανάληψη υποχρε¬ 
ώσεων από τους διατάκτες», όπως ισχύει, 

1.8. της υπ'αριθμ. 50317/Ζ1 /24-03-2016 (ΦΕΚ Υ.Ο.Δ.Δ. 
184) απόφασης της Αναπληρώτριας Υπουργού Παιδείας, 
Έρευνας και Θρησκευμάτων «Συγκρότηση του Διοικητι¬ 
κού Συμβουλίου του Ιδρύματος Κρατικών Υποτροφιών 
(ΙΚΥ)». 

2. Το π.δ. 125/2016 (ΦΕΚ 210 Α') «Διορισμός Υπουργών, 
Αναπληρωτών Υπουργών και Υφυπουργών». 

3. Τη με αρ. Υ29/8-10-2015 (ΦΕΚ 2168 Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

4. Την απόφαση της 27ης/20-12-2016 Συνεδρίασης του 
Διοικητικού Συμβουλίου του ΙΚΥ, όπως διαβιβάστηκε με 
το από 2196/8-3-2017 έγγραφο. 

5. Το γεγονός ότι, από τις διατάξεις της παρούσας 
απόφασης προϋπολογίζεται συνολική δαπάνη για τα 
έτη 2017 και 2018 ύψους διακοσίων χιλιάδων ευρώ 
(200.000,00 ευρώ), η οποία θα βαρύνει τον τακτικό 
προϋπολογισμό (ΚΑΕ 001.22677.2 του Ιδρύματος Κρα¬ 
τικών Υποτροφιών (ΙΚΥ). Ειδικότερα, η εν λόγω συνολική 
δαπάνη, για το έτος 2017, θα ανέλθει σε ενενήντα επτά 
χιλιάδες, πεντακόσια ευρώ (97.500,00 ευρώ) και για το 
έτος 2018 θα ανέλθει σε εκατόν δύο χιλιάδες, πεντακόσια 
ευρώ (102.500,00 ευρώ). 

6. Την ανάγκη καθορισμού των όρων και της διαδικα¬ 
σίας χορήγησης των υποτροφιών. 

7. Την υπ'αριθμ. πρωτ. 1662-2017/24-02-2017 (ΑΔΑ: 
62ΧΖ4653ΠΣ-ΥΙΣ) απόφαση ανάληψης υποχρέωσης, 
αναφορικά με την δαπάνη, που θα προκληθεί από την 
παρούσα απόφαση, αποφασίζουμε: 

Εγκρίνουμε το 24ο Πρόγραμμα (2017-2018) Ελληνικής 
Γλώσσας και Πολιτισμού, πενήντα (50) θέσεων υποτρο¬ 
φιών για ξένους υπηκόους (αλλογενείς ή ομογενείς) από 
όλες τις χώρες του κόσμου, κατόχους πτυχίου Ανωτά- 
















23710 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2345/11.07.2017 


της Εκπαίδευσης Πανεπιστημίου του εξωτερικού, προς 
παρακολούθηση κύκλου μαθημάτων και σεμιναρίων 
Ελληνικής Γλώσσας και Πολιτισμού, οκτάμηνης διάρκει¬ 
ας, που θα χορηγήσει το Ίδρυμα Κρατικών Υποτροφιών 
(ΙΚΥ), ως ακολούθως: 

ΠΡΟΚΗΡΥΞΗ 

ΥΠΟΤΡΟΦΙΩΝ ΓΙΑ ΞΕΝΟΥΣ ΥΠΗΚΟΟΥΣ 

ΠΡΟΣ ΠΑΡΑΚΟΛΟΥΘΗΣΗ ΚΥΚΛΟΥ ΜΑΘΗΜΑΤΩΝ ΚΑΙ 
ΣΕΜΙΝΑΡΙΩΝ 

ΕΛΛΗΝΙΚΗΣ ΓΛΩΣΣΑΣ ΚΑΙ ΠΟΛΙΤΙΣΜΟΥ 

(24ο Πρόγραμμα, 2017-2018) 

Το Ίδρυμα Κρατικών Υποτροφιών (ΙΚΥ) προκηρύσσει 
πενήντα (50) θέσεις υποτροφιών για ξένους υπηκόους 
(αλλογενείς ή ομογενείς) προς παρακολούθηση κύκλου 
μαθημάτων και σεμιναρίων Ελληνικής Γλώσσας και Πο¬ 
λιτισμού. 

ΠΡΟΫΠΟΘΕΣΕΙΣ ΥΠΟΨΗΦΙΟΤΗΤΑΣ 

Οι υποψήφιοι πρέπει: 

1. Να είναι αλλογενείς ή ομογενείς, δηλαδή να μην 
έχουν ελληνική υπηκοότητα. 

2. Να μην έχουν διπλή ιθαγένεια (ξένη και ελληνική). 

3. Να είναι κάτοχοι πτυχίου Ανωτάτης Εκπαίδευσης 
Πανεπιστημίου του εξωτερικού. 

4. Ηλικία έως 40 ετών την 01/01/2017. 

5. Να μην είναι μόνιμοι κάτοικοι Ελλάδας. 

6. Η γνώση της ελληνικής γλώσσας που θα αποκτή¬ 
σουν, μετά τον συγκεκριμένο κύκλο παρακολούθησης, 
να διευκολύνει την εργασία τους ή την προώθηση της 
ελληνικής γλώσσας και πολιτισμού στο εξωτερικό. 

Οι υποψήφιοι θα πρέπει να καλύπτουν τις ανωτέρω 
προϋποθέσεις έως την προθεσμία υποβολής των αιτή¬ 
σεων. 

ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

Ί. Αίτηση, συμπληρωμένη καθ' όλα τα σημεία, υπογε¬ 
γραμμένη και με μία (1) πρόσφατη φωτογραφία. 

2. Πρόσφατο βιογραφικό σημείωμα (στην αγγλική ή 
την ελληνική γλώσσα). 

3. Πανεπιστημιακοί τίτλοι σπουδών. 

4. Πιστοποιητικό γνώσης ελληνικής (εφόσον υπάρχει) 
ή αγγλικής ή γαλλικής γλώσσας. 

5. Δύο (2) συστατικές επιστολές (στην ελληνική, αγγλι¬ 
κή ή γαλλική γλώσσα μόνο) από καθηγητή πανεπιστη¬ 
μίου (όλων των βαθμιδών). 

6. Πιστοποιητικό προϋπηρεσίας στη διδασκαλία της 
ελληνικής γλώσσας, εφόσον υπάρχει. 

7. Πρόσφατο (που θα έχει εκδοθεί, περίπου, έναν (1) 
μήνα πριν την υποβολή της αίτησης) ιατρικό πιστοποι¬ 
ητικό κρατικού νοσοκομείου, ή αντίστοιχου αναγνωρι¬ 
σμένου υγειονομικού φορέα, από το οποίο θα προκύπτει 
ότι ο/η υποψήφιος/α δεν πάσχει από νόσημα ικανό να 
αποτελέσει κίνδυνο για τη δημόσια υγεία ή ασφάλεια 
(σύμφωνα με τα διεθνή δεδομένα και την Παγκόσμια 
Οργάνωση Υγείας). 

8. Αντίγραφο ισχύοντος διαβατηρίου / αστυνομικής 
ταυτότητας. 

Τα ως άνω υποβάλλονται σε έντυπη μορφή μέσω των 
Ελληνικών Διπλωματικών Αρχών και στο ΙΚΥ υποβάλ¬ 
λονται σε ηλεκτρονική μορφή στο θ-ιύίβΜ: ίοι·θίςιηθΐ'5@ 
ί^Υ-9 1 "· 


Οι υποψήφιοι που κατά την υποβολή της αίτησής τους 
βρίσκονται στην Ελλάδα μπορούν να απευθύνονται στις 
Διπλωματικές Αρχές της χώρας τους στην Ελλάδα. 

Τα σχετικά έντυπα διατίθενται από τις Ελληνικές Δι¬ 
πλωματικές Αρχές από τα γραφεία του Ι.Κ.Υ ή από την 
ιστοσελίδα του Ιδρύματος (νννννν.ίΚγ.ςιΐ'). 

Η αίτηση θα υποβληθεί σύμφωνα μετά παραρτήματα 
1 ή 2 (Έντυπο αίτησης στην ελληνική ή αγγλική γλώσσα). 
Δικαιολογητικά που είναι συνταγμένα σε άλλη γλώσσα 
εκτός της ελληνικής θα πρέπει να είναι επίσημα (από 
Ελληνική Διπλωματική Αρχή του εξωτερικού) μεταφρα¬ 
σμένα στην ελληνική ή στην αγγλική γλώσσα. 

Επιπλέον,τα υπ'αριθμ. 3,4,7, και 8 έγγραφα θα πρέπει 
να είναι θεωρημένα με επισημείωση 3ρο5ίίΙΙθ, ή επικυ¬ 
ρωμένα από την αρμόδια Ελληνική Διπλωματική Αρχή 
(Πρεσβεία ή Προξενείο) στο εξωτερικό στην περίπτωση 
που η χώρα προέλευσής του/της υποψηφίου/ιας δεν 
ανήκει σε εκείνες όπου έχει καταργηθεί η υποχρέωση 
επικύρωσης των αλλοδαπών δημόσιων εγγράφων (Σύμ¬ 
βαση Χάγης 5-10-196Ί). 

Επισημαίνεται ότι κανένα από τα ανωτέρω δικαιολο- 
γητικά δεν επιστρέφεται, γι' αυτό και οι υποψήφιοι θα 
πρέπει να υποβάλουν επικυρωμένα φωτοαντίγραφα (και 
όχι τα πρωτότυπα έγγραφα). 

ΚΡΙΤΗΡΙΑ ΕΠΙΛΕΞΙΜΟΤΗΤΑΣ 

• Ελλιπείς, ανακριβείς ή δυσανάγνωστες αιτήσεις θα 
απορρίπτονται. 

■ Υποψήφιοι οι οποίοι είναι ή έχουν διατελέσει υπό¬ 
τροφοι του ΙΚΥ αποκλείονται της επιλογής. 

• Υποψήφιοι οι οποίοι διώκονται ποινικά από τις Αρ¬ 
μόδιες Αρχές αποκλείονται της επιλογής. 

■ Αιτήσεις υποψηφίων που φοιτούν στο τελικό έτος 
σπουδών, πριν τη λήψη του πτυχίου τους δεν θα εξε¬ 
τάζονται. 

ΠΡΟΘΕΣΜΙΑ ΥΠΟΒΟΛΗΣ ΦΑΚΕΛΟΥ 

Η προθεσμία υποβολής φακέλου θα καθοριστεί από 
το Ι.Κ.Υ. 

Τα αποτελέσματα θα ανακοινωθούν με ανάρτηση στην 
ιστοσελίδα του Ιδρύματος. 

ΔΙΑΡΚΕΙΑ ΥΠΟΤΡΟΦΙΑΣ 

Η υποτροφία διαρκεί υποχρεωτικά οκτώ (8) μήνες 
(είναι συνεχής) και χορηγείται αποκλειστικά για την πα¬ 
ρακολούθηση ειδικού κύκλου μαθημάτων και σεμινα¬ 
ρίων ελληνικής γλώσσας και πολιτισμού, σε ένα από τα 
Δημόσια Πανεπιστήμια της Ελλάδας το οποίο ορίζεται 
από το Ι.Κ.Υ., μετά από διαδικασία επιλογής (κατά κύριο 
λόγο στα Πανεπιστήμια Αθηνών, Θεσσαλονίκης Ιωαννί- 
νων και Κρήτης). 

Τα μαθήματα αρχίζουν τον Οκτώβριο 2017 και ολο¬ 
κληρώνονται τον Μάιο 2018. 

Με την ολοκλήρωση του κύκλου σπουδών το ελλη¬ 
νικό Πανεπιστήμιο χορηγεί σχετικό πιστοποιητικό. Εάν 
δεν συμπληρωθεί η οκτάμηνη παρουσία και συμμετοχή 
του υποτρόφου στο Πρόγραμμα δεν θα χορηγείται το 
σχετικό πιστοποιητικό. 

Συνοπτική περιγραφή του Προγράμματος 

α) Ελληνική γλώσσα 

Το Πρόγραμμα διαμορφώνεται σύμφωνα με το επίπε¬ 
δο γνώσης της ελληνικής γλώσσας και τον αριθμό των 
συμμετεχόντων. Προς τούτο, δημιουργούνται, συνήθως, 




Τεύχος Β' 2345/11.07.2017 

τμήματα για αρχαρίους, μεσαίους και προχωρημένους. 

Οι συμμετέχοντες θα ενταχθούν στα τμήματα μετά 
από γραπτή δοκιμασία. 

β) Ιστορία και Πολιτισμός 

Οι υπότροφοι θα παρακολουθήσουν διαλέξεις σε θέ¬ 
ματα που αφορούν την ελληνική ιστορία, πολιτισμό και 
τέχνη και θα συμμετάσχουν σε εκπαιδευτικές επισκέψεις 
που θα πραγματοποιηθούν σε αξιοθέατα στην πόλη υλο¬ 
ποίησης του προγράμματος καθώς και σε άλλες περιοχές 
της Ελλάδας ιστορικού ενδιαφέροντος. 

γ) Πολιτιστικό πρόγραμμα 

Το πρόγραμμα περιλαμβάνει πολιτιστικές εκδηλώσεις 
και ενεργή συμμετοχή. 

ΟΙΚΟΝΟΜΙΚΕΣ ΠΑΡΟΧΕΣ 

Η υποτροφία περιλαμβάνει: 

1. Δωρεάν διαμονή και σίτιση (σε εστίες ή χώρους που 
καθορίζονται από το Πανεπιστήμιο που αναλαμβάνει το 
πρόγραμμα). 

2. Κάλυψη διδάκτρων και λοιπών λειτουργικών δα¬ 
πανών. 

3. Δωρεάν ιατροφαρμακευτική και νοσοκομειακή πε¬ 
ρίθαλψη, σε περίπτωση έκτακτης ανάγκης και μόνο σε 
Δημόσια Νοσηλευτικά Ιδρύματα. Οι Ευρωπαίοι πολίτες 
θα πρέπει να έχουν εφοδιαστεί με την Ευρωπαϊκή Κάρ¬ 
τα Ασφάλισης-Ασθένειας από τον οικείο ασφαλιστικό 
φορέα της χώρας προέλευσής τους. 

4. Μηνιαίο χορήγημα εκατόν πενήντα (150,00) ευρώ 
(καθαρό ποσό) για τα προσωπικά έξοδα κάθε υποτρόφου. 

5. Εφάπαξ ποσό διακοσίων (200,00) ευρώ ως έξοδα 
πρώτης εγκατάστασης. 

ΟΡΟΙ ΚΑΙ ΠΡΟΫΠΟΘΕΣΕΙΣ ΤΗΣ ΥΠΟΤΡΟΦΙΑΣ 

Οι υπότροφοι είναι υποχρεωμένοι να παρακολουθούν 
ανελλιπώς τα μαθήματα και να συμμετέχουν σε όλες τις 
δραστηριότητες του κύκλου του προγράμματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2017 

Οι Υπουργοί 

Παιδείας, Έρευνας Αναπληρωτής Υπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 29542/557 (2) 

Καθορισμός ανωτάτων ορίων υπερωριακής απα¬ 
σχόλησης, των εργαζόμενων σε βιομηχανικές, βι¬ 
οτεχνικές επιχειρήσεις, εκμεταλλεύσεις και εργα¬ 
σίες, για το Β' ημερολογιακό εξάμηνο 2017. 

Η ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του π.δ. 63/2005 (ΦΕΚ Α' 98) «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα». 


2. Τις διατάξεις του π.δ. 113/2014 (ΦΕΚ Α' 180)«Οργα- 
νισμός Υπουργείου Εργασίας Κοινωνικής Ασφάλισης και 
Πρόνοιας», όπως τροποποιήθηκε και ισχύει. 

3. Το άρθρο 27 του ν. 4320/2015 (ΦΕΚΑ' 29) «Ρυθμίσεις 
για τη λήψη άμεσων μέτρων για την αντιμετώπιση της 
ανθρωπιστικής κρίσης, την οργάνωση της Κυβέρνησης 
και των Κυβερνητικών οργάνων και λοιπές διατάξεις». 

4. Τις διατάξεις του π.δ. 125/2016 (ΦΕΚ Α'210) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

5. Τις διατάξεις του π.δ. 95/1993 (ΦΕΚ Α'40) «Καθορι¬ 
σμός αρμοδιοτήτων που διατηρούνται από τον Υπουργό 
Εργασίας». 

6. Τη διάταξη του άρθρου 18 του π.δ/τος της 
08-04-1932 (ΦΕΚ ΑΊ 14), περί κωδικοποιήσεωςτων δια¬ 
τάξεων των Νόμων «περί χρονικών ορίων εργασίας εις 
τα καταστήματα κ.λπ.», που διατηρήθηκε σε ισχύ με το 
άρθρο 16 του ν.δ. 1037/1971 (ΦΕΚ Α'235) «περί χρονι¬ 
κών ορίων λειτουργίας καταστημάτων και εργασίαςτου 
προσωπικού αυτών». 

7. Τις διατάξεις του π.δ/τοςτης 27-06-1932 (ΦΕΚΑ'212), 
«περί κωδικοποιήσεως και συμπληρώσεως των περί 
δώρου εργασίας διατάξεων». 

8. Τις διατάξεις του β.δ/τος της 14-08-1950 (ΦΕΚ 
Α'202), «περί κανονισμού ωρών εργασίας αγοραίων 
(ταξί) και ιδιωτικής χρήσεως αυτοκινήτων». 

9. Τις διατάξεις του ν.δ/τος515/1970 (ΦΕΚΑ'95) «περί 
χρονικών ορίων εργασίας μισθωτών», και ιδίως του άρ¬ 
θρου 1, όπως συμπληρώθηκαν από το ν.δ. 264/1973 
(ΦΕΚΑ'342). 

10. Την περίπτωση 2 της υποπαραγράφου ΙΑ. 13. του 
άρθρου πρώτου του ν. 4093/2012 (ΦΕΚ Α'222), «Έγκρι¬ 
ση Μεσοπρόθεσμου Πλαισίου Δημοσιονομικής Στρα¬ 
τηγικής 2013-2016 - Επείγοντα Μέτρα Εφαρμογής του 
ν. 4046/2012 και του Μεσοπρόθεσμου Πλαισίου Δημο¬ 
σιονομικής Στρατηγικής 2013-2016», όπως τροποποι¬ 
ήθηκε με την παρ.9 του άρθρου 35 του ν. 4111/2013 
(ΦΕΚΑΊ8). 

11 .Τη διάταξη της περ. Β της παρ. 1 του άρθρου 55 του 
ν. 4310/2014 (ΦΕΚ Α'258), «Έρευνα,Τεχνολογική Ανάπτυ¬ 
ξη και Καινοτομία και άλλες διατάξεις» σε συνδυασμό με 
τη διάταξη της παρ. 1 του άρθρου 80 του ν. 4144/2013 
(ΦΕΚ Α'88), «Αντιμετώπιση της παραβατικότητας στην 
Κοινωνική Ασφάλιση και στην αγορά εργασίας και λοι¬ 
πές διατάξεις αρμοδιότητας του Υπουργείου Εργασίας, 
Κοινωνικής Ασφάλισης και Πρόνοιας», όπως ισχύουν. 

12. Τη διάταξη του άρθρου 27 του ν. 2081/1992 
(ΦΕΚ ΑΊ54), «Ρύθμιση του θεσμού των επιμελητηρίων, 
τροποποίηση των διατάξεων του ν. 1712/1987 (ΦΕΚΑ' 
115) για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελ¬ 
μάτων και άλλες διατάξεις». 

13. Την από 15/06/2017 γνώμη του Ανωτάτου Συμβου¬ 
λίου Εργασίας (ΑΣΕ). 

14. Το γεγονός ότι από την απόφαση αυτή δεν προ- 
καλείται δαπάνη στον κρατικό προϋπολογισμό, αποφα¬ 
σίζουμε: 

1. Καθορίζουμε ως ανώτατο όριο υπερωριακής απα¬ 
σχόλησης των εργαζομένων στις βιομηχανικές, βιοτε- 

χνικές επιχειρήσεις, εκμεταλλεύσεις και εργασίες για το 
Β' η μερολογιακό εξάμηνο 2017, τις τριάντα (30) ώρες. 

2. Για τις επιχειρήσεις που λειτουργούν όλο το 24ωρο 
με εναλλασσόμενες ομάδες σε περιπτώσεις έκτακτης 
ασθένειας ή αυθαίρετης απουσίας εργαζομένου κάποιας 
ομάδας, μπορεί, για την κάλυψη της θέσης του εργαζομέ¬ 
νου που απουσιάζει και για χρονικό διάστημα μέχρι πέ¬ 
ντε (5) ημέρες στον ίδιο μήνα, να απασχοληθούν υπερω- 
ριακά μέχρι τέσσερις (4) ώρες την ημέρα και εντός των 
πλαισίων της παρ. 1, εργαζόμενοι της ίδιας ειδικότητας 
των άλλων ομάδων εργασίας με καταχώρηση της υπε- 
ρωριακής εργασίας, πριν την έναρξη πραγματοποίησής 
της, στο «Ειδικό Βιβλίο Υπερωριών». 

3. Οι διατάξεις της απόφασης αυτής, δεν εφαρμόζο¬ 
νται στο προσωπικό των αρτοποιείων, των αυτοκινήτων, 
των επιχειρήσεων που δεν υπάγονται στις διατάξεις του 
π.δ/τος της 27.6/4-7-1932 καθώς και των επιχειρήσεων 
στις οποίες οι διατάξεις «περί οκταώρου» επεκτάθηκαν 
με τη μορφή αυτοτελών ρυθμίσεων, χωρίς αναφορά στις 
διατάξεις του π.δ/τος της 27.6/4-7-1932. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιούνιου 2017 

Η Υπουργός 

ΕΥΤΥΧΙΑ ΑΧΤΣΙΟΓΛΟΥ 


Αριθμ. 2131.26/3610/2 017 (3) 

Τροποποίηση απόφασης Κεντρικού Λιμενάρχη 
Κέρκυρας περί ρύθμισης ζητημάτων προσέγγι¬ 
σης και αγκυροβολιάς Ε/Γ-Τ/Ρ σκαφών στις παρα¬ 
λίες «ΜΕΣΟΒΡΙΚΑ» και «ΒΟΥΤΟΥΜΙ» Ν. Αντιπάξων. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΚΕΡΚΥΡΑΣ 

Έχοντας υπόψη: 

1. Τις διατάξεις των άρθρων 11 παρ. 1,188, 220 παρ. 


2 και 295 του Γενικού Κανονισμού Λιμένα Κέρκυρας 
(ΦΕΚ 397/Β/78), όπως ισχύει και του άρθρου 141 του 
Κώδικα Δημοσίου Ναυτικού Δικαίου, που κυρώθηκε με 
το ν.δ. 187/73 (ΦΕΚ 261 Α'). 

2. Τις επικρατούσες συνθήκες που σχετίζονται με την 
προσέγγιση - αγκυροβολιά Ε/Γ-Τ/Ρ και μεγάλου αριθ¬ 
μού λοιπών σκαφών (κύρια ιδιωτικών αναψυχής) στις 
παραλίες «ΜΕΣΟΒΡΙΚΑ» και «ΒΟΥΤΟΥΜΙ» Ν. Αντιπάξων 
και αφορούν στην ασφάλεια της ναυσιπλοΐας, καθώς και 
την προστασία των λουσμένων και των επιβαινόντων σε 
Ε/Γ-Τ/Ρ σκαφών που προσεγγίζουν στις εν λόγω παραλίες 
για λήψη θαλασσίου λουτρού. 

3. Την υπ' αριθμ. 2131.26/3315/2016/04-07-2016 
απόφαση Κεντρικού Λιμενάρχη Κέρκυρας περί «Ρύθ¬ 
μισης ζητημάτων προσέγγισης και αγκυροβολιάς Ε/Γ- 
Τ/Ρ σκαφών, καθώς και λήψης θαλασσίου λουτρού, στις 
παραλίες «ΜΕΣΟΒΡΙΚΑ» και «ΒΟΥΤΟΥΜΙ» Ν. Αντιπάξων» 
(ΦΕΚ 2090 Β72016). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Την αντικατάσταση του πρώτου εδαφίου της παρ. 2 
της υπ'αριθμ. 2131.26/3315/2016/04-07-2016 απόφα¬ 
σης Κεντρικού Λιμενάρχη Κέρκυρας (ΦΕΚ 2090 Β72016) 
ως εξής: 

«Τον καθορισμό διαύλων προσέγγισης επαγγελματι¬ 
κών τουριστικών ημεροπλοίων, καθώς και λοιπών σκα¬ 
φών, ολικού μήκους έως και δώδεκα (12) μέτρων, στο 
δεξιό άκρο για την παραλία "ΜΕΣΟΒΡΙΚΑ" και στο δεξιό 
άκρο για την παραλία "ΒΟΥΤΟΥΜΙ", με πρόσωπο από την 
θάλασσα στην ακτή, των ανωτέρω παραλιών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 26 Ιουνίου 2017 

Ο Κεντρικός Λιμενάρχης 

ΑΝΑΣΤΑΣΙΟΣ ΣΧΟΙΝΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 

